สวัสดีค่ะ วิวจาก Channel Point of View ค่ะ
กลับมาอีกครั้งนะคะ ในทุกวันพุธ ที่วิวจะนำเอา
บทละครเรื่องรามเกียรติ์ ฉบับพระราชนิพนธ์ใน พระบาทสมเด็จพระพุทธยอดฟ้าจุฬาโลกมหาราช
เล่มนี้มาเล่าให้ทุกคนฟังค่ะ
ขอบอกเลยว่าคลิปนี้นะคะ จะเป็นศึกใหญ่ถึง 2 ศึกด้วยกัน ในคลิปเดียวค่ะ
ดังนั้นเราไม่ต้องเวิ่นไปไกลนะคะ
ใครอยากฟังตั้งแต่ตอนแรกกดไปดูตรงนี้เลย
วิวทำเป็น playlist ไว้ให้แล้ว
ส่วนใครที่รำคาญความเวิ่นของวิว และทนดูไม่ได้ถึง 60 70 ตอนเนี่ยนะคะ
ก็ตรงนี้เช่นกันค่ะ เล่าไว้แล้วแค่ 10 นาทีจบทั้งเรื่องเลยนะคะ
และที่สำคัญนะคะ
อย่าลืมกดติดตามทุกช่องทางค่ะ ไม่ว่าจะเป็นทาง YouTube Facebook Twitter Instagram นะคะ
เพราะว่าในทุกช่องทางมีเนื้อหาที่แตกต่างกันไปค่ะ
ใครที่กดติตดตามแล้วนะคะ อย่าลืมกดกระดิ่ง กดดาว กด see first กดทุกอย่างเลยค่ะ จะได้ไม่พลาดเนาะ โอเค
พร้อมที่จะไปฟังเรื่องราวที่ทั้งสนุกแล้วก็มีสาระกันรึยังคะ
ถ้าพร้อมกันแล้วก็ไปฟังกันเลยค่ะ
ความเดิมจากตอนที่แล้วเนี่ย
พระรามออกไปรมกับกุมภกรรณใช่ไหมค่ะ แล้วก็ฆ่ากุมภกรรณตายไป
ทำให้เหล่าสายลับของกรุงลงกาเนี่ย รีบวิ่งกลับไปที่กรุงลงกาค่ะ
แล้วก็ไปรายงานให้ทศกัณฐ์ฟังนะคะ
ทศกัณฐ์ได้ยินว่ากุมภกรรณตาย ทศกัณฐ์ตกใจมาก
ทศกัณฐ์เนี่ยไม่อยากจะเชื่อเลยว่ากุมภกรรณจะตายนะคะ
เพราะว่ามั่นใจในฝีมือของน้องชายตัวเองมากๆ
ทศกัณฐ์ทำอะไรไม่ถูกค่ะ
ก็เลยต้องเล่นของแรงขึ้นไปอีกด้วยการสั่งให้คนเนี่ยนะคะ ไปเรียกอินทรชิตลูกรักของตัวเองมาค่ะ
ซึ่งอินทรชิตเนี่ยต้องบอกว่า ทศกัณฐ์มั่นใจในตัวอินทรชิตมากนะคะ
อินทรชิตไม่เคยรบแพ้ค่ะ
และอินทรชิตเนี่ย ชื่อก็บอกอยู่แล้วว่าอินทรชิต ผู้พิชิตพระอินทร์นะคะ
ดังนั้นระดับกระจอกแบบมนุษย์สองคน ไม่น่าจะเหลือออกจากมืออินทรชิตได้ค่ะ
ดังนั้นเมื่ออินทรชิตมา ทศกัณฐ์ก็เล่าให้อินทรชิตฟังนะคะ ว่าเกิดอะไรขึ้น
อินทรชิตนี่นะคะ ฟังพ่อเล่าเรื่องต่างๆ ว่าแบบตอนนี้กำลังรบมนุษย์อยู่อะไรอยู่
แล้วก็ได้ยินว่าตอนนี้กุมภกรรณตายไปแล้วนะคะ
อินทรชิตตกใจมาก อินทรชิตแบบ
เฮ้ย กุมภกรรณตายได้ยังไงนะคะ ก็มีความเศร้าเสียใจต่างๆ นานา
แต่เพลิงแค้นมากกว่าค่ะ ดังนั้นอินทรชิตก็เลยคิดว่า
ได้ เดี๋ยวฉันจะออกไปล้างแค้นให้อาฉันเอง กะอีแค่มนุษย์จ้อยร่อยสองคนไม่มีทางหรอกที่จะครณามือฉัน
ดังนั้นนะคะอินทรชิตก็เลยจัดการจัดทัพต่างๆ ใหญ่โตค่ะ
และแน่นอนนะคะ ด้วยความที่เป็นลูกรัก อินทรชิตก่อนออกไปรบค่ะ ก็ต้องออกไปหาแม่ของตัวเองก่อน
ซึ่งก็คือนางมณโฑนั่นเองนะคะ
ไปถึงก็บอกแม่บอกว่า
แม่พ่อให้ผมอะไปรบนู่นนี่นั่น
ซึ่งนางมณโฑได้ยินแบบนั้นนางมณโฑแบบ
อินทรชิตลูกแม่ไม่อยากให้ลูกออกไปเลย
คือลูกกำลังจะไปสู้ เหมือนเอาหิ่งห้อยไปสู้กับแสงไฟ ลูกทำไมถึงต้องออกไปรบกับพระนารายณ์ด้วย แม่รับไม่ได้
แม่คิดว่ามนุษย์สองคนนี้ยิ่งใหญ่เกรียงไกรมาก แม่เสียดายลูกจังเลย
ซึ่งทำให้อินทรชิตตัดเลยนะคะ ประมาณว่าแบบ
แม่ แม่พูดอย่างงี้ได้ยังไงอะ
แม่ไม่เกรงใจผมเลย
ผมก็เป็นถึงวงศ์พรหม สืบเชื้อสายมาจากพระพรหม
แม่คิดว่าผมกลัวมนุษย์สองคนเหรอ
แม่ ไม่ได้นะแม่
ผมจะต้องออกไปรบ
ซึ่งสุดท้ายแล้วนะคะ นางมณโฑ แม้ว่าจะอยากห้ามอินทรชิตแค่ไหนก็ตาม
แต่นางมณโฑก็กลัวทศกัณฐ์ค่ะ
ก็เลยต้องปล่อยให้อินทรชิตออกไปนะคะ
ซึ่งเมื่ออินทรชิตบอกลาแม่อะไรเสร็จเรียบร้อยเนี่ยนะคะ
อินทรชิตก็เดินทางออกไปนอกเมืองค่ะ ไปที่สนามรบ ไปถึงก็ตั้งกองทัพรออยู่
ซึ่งแน่นอนว่าการเดินทัพของอินทรชิตเนี่ยนะคะ ก็จะต้อง เสียงดังครึกโครมเลื่อนลั่นไปทั่งทั่วปฐพีเลย ประมาณนี้
ทำให้ฝั่งกองทัพพระรามเนี่ย สงสัยขึ้นมาอีกทีว่า
เอ เมื่อวานฉันก็ฆ่ากุมภกรรรทิ้งไปแล้ว ใครยกทัพออกมานะ
พระรามค่ะก็เลยหันไปถามพิเภกค่ะ ประมาณว่า
พิเภกวันนี้ใครยกทัพออกมารบเหรอ
ไหนรายงานมาสิ
พิเภกนะคะ ก็ดูดงดูดวงต่างๆ แล้วก็บอกว่า
อ๋อ ตามดวงชะตาเนี่ยกล่าวว่า
วันนี้คนที่ยกทัพออกมารบเนี่ยนะ จะเป็นอินทรชิต ลูกรักของทศกัณฐ์นั่นเอง
ซึ่งอินทรชิตเนี่ยเก่งมาก ไม่มีทางที่ลิงตัวไหนเนี่ย จะต่อสู้กับอินทรชิตได้
ดังนั้นวันนี้ขอแนะนำให้พระลักษมณ์ เป็นคนที่ออกไปสู้กับอินทรชิตค่ะ
เอาจริงๆ ถ้าเป็นพระลักษมณ์นะ คงแบบ เอ๊ะๆ ในใจนิดนึง
เอ๊ ตอนออกไปสู้กับกุมภกรรณมันก็มีบอกนะ ว่าวันนี้กุมภกรรณถึงฆาต
วันนี้ก็ไม่ได้บอกว่าอินทรชิตถึงฆาตนี่
ทำไมส่งฉันออกไปอีกแล้วล่ะ
ทำนองนั้นค่ะ
อย่างไรก็ดี พระลักษมณ์ในเรื่องนี้ไม่สงสัยนะคะ พระลักษมณ์ออกไปรบกับอินทรชิตค่ะ
ก่อนออกไปนี่ก็มีความแบบว่า
มีฉากสาววายจิ้นเล็กน้อยนะคะ เพราะว่าทุกครั้งก่อนออก ไปรบเนี่ย พระรามก็จะมีความกอดน้องนะประมาณว่าแบบ
โอ้น้องรักของพี่ ขอให้ประสบความสำเร็จ ขอให้ได้ชัยชนะกลับมา
อะไรต่างๆ ประมาณนี้นะคะ
สุดท้ายค่ะพระลักษมณ์ก็ยกทัพออกไปรบกับอินทรชิตนะคะ
ไปถึงเนี่ยอย่างแรกเลย อินทรชิตมองหน้าก่อน
ประมาณว่า
เอ๊ ใครยกออกมารบกับเรานะ
อะ ดูเป็นมนุษย์ นี่คนพี่หรือคนน้อง
หน้าตาก็ออกจะดี เอวบางร่างน้อย
อีกแล้วนะคะ คือยักษ์นี่ชอบชม พระรามกับพระลักษมณ์ก็คงแบบ
หล่อจริงอะไร ประมาณนั้นนะ
เอวบางร่างน้อย อันนี้คนพี่หรือคนน้องนะ
ซึ่งอินทรชิตก็หันไปถามสนาบดีแถวนั้นนะคะ เสนาบดีก็บอกว่า
อ๋อ คนที่ยกออกมารบเนี่ยคือพระลักษมณ์ ซึ่งเป็นคนน้อง
วันก่อนเพิ่งจะโดนหอกของกุมภกรรณปักอกไป ก็เลยออกมารบ ประมาณนั้นแหละ
ซึ่งอันนี้ก็ไม่เข้าใจเหมือนกันว่าพระลักษมณ์ ทำไมถึงฟื้นฟูร่างกายเร็วขนาดนั้น
ถ้าเอาจริงๆ ก็เพิ่งจะประมาณ 3 วัน หลังจากที่โดนหอกปักอกเองนะ
แล้วก็ออกมารบแล้วนะคะ
ซึ่งอินทรชิตเนี่ยพอได้ยินอย่างนั้นก็เลยตะโกนออกไปค่ะ ประมาณว่า
ฮัลโหลพระลักษมณ์เจ้าเนี่ยกล้ามากเลยนะ จะมารบกับเรา เราคืออินทรชิตผู้ยิ่งใหญ่เราไม่กลัวใครทั้งสิ้นในโลก
นองจากพระผู้เป็นใหญ่ในโลก
พระอิศวร พระพรหม พระนารายณ์ ประมาณนั้น
เจ้ากล้าดียังไงมาสู้กับเรา
ถ้ารักตัวกลัวตายรีบกลับไปดีไหม นะคะ
ซึ่งพระลักษมณ์เนี่ยได้ยินอย่างงั้นก็ตะโกนขึ้นมาบ้างประมาณว่า
แน่ะ อินทรชิต เจ้านี่มันจะกล้าไปแล้ว กล้ายกชื่อของ เทพเจ้าทั้ง 3 มาขู่เราเชียวเหรอ
เจ้ารู้ไหมว่าเราเป็นใครเราเป็นน้องของพระนารายณ์นะ
เรานี่แหละ จะมาสู้กับเจ้าเอง
ว่าแล้วทั้งสองฝ่ายก็ตะลุมบอนกันนะคะ ตะลุมบอนกันต่างๆ นานา
อินทรชิตนี่เป็นยักษ์ที่ได้รับพรมาจากแบบเทพเจ้า เยอะแยะมากมายนะคะ
แล้วก็มีลูกศร 3 ดอกเช่นเดียวกัน
อินทรชิตนี่ก็ใช้ลูกศรยิงเหมือนฝั่งพระรามเลย คือลูกศรก็แบบตระกูลเดียวกันประมาณนั้นแหละ
ก็ยิงไปเป็นไฟ ยิงเป็นนู่น ยิงเป็นนี่
โดนลิงเนี่ยตายยับไปหมดนะคะ
หนุมานค่ะเห็นอินทรชิตบุกเข้ามาแบบนั้นหนุมานก็กระโดดเข้าไปขวางอินทรชิต ประมาณว่า
อินทรชิต แกกล้าดีไปแล้ว แกมาฆ่าเหล่าลิงแบบนี้ได้อย่างไร
อะไรประมาณนี้
อินทรชิตนะคะ ก็มีการด่ากับหนุมาน ประมาณว่า
แหม่ ไอ้ลิงกระจอก
กล้าดียังไงเนี่ยมาขวางรถฉัน เดี๋ยวแม่ยิงตายเลยนะคะ
ซึ่งหนุมานก็มีความเถียงกลับ ประมาณว่า
หนอยแน่ แกมาด่าฉันเหรอ ฉันนี่เป็นหลานพาลีนะ ต่อให้พ่อแกฉันก็ไม่กลัว
ประมาณนั้น ก็เถียงกันไปเถียงกันมา สุดท้ายเถียงยังไม่ทัดขาดคำนะคะ
อินทรชิตขึ้นลูกธนูค่ะ แล้วก็ยิงลูกศรไปโดนตัวหนุมานนะคะ ปั่ก
หนุมานน็อคสลบอยู่ตรงนั้นเลยนะคะ
ใช่ค่ะ อินทรชิตสามารถยิงหนุมานน็อคได้นะทุกคน
หลังจากนั้นค่ะ พอเห็นหนุมานน็อคไป สุครีพตกใจนะคะ
สุครีพก็วิ่งออกมาสู้กับอินทรชิตเป็นตัวถัดไปค่ะ
ก็ออกมาประมาณว่าแบบ แกหยุดเดี๋ยวนี้นะ แกกล้าดียังไงมายิงหลานฉัน
อินทรชิตก็มีความด่าต่อประมาณว่า
หึ กล้ามาขวางฉันเหรอ เดี๋ยวก็น็อคไปอีกตัวหนึ่งหรอก
ประมาณนั้น
ซึ่งสุครีพก็บอกว่า หนอยแน่แก แกไม่รู้เหรอว่าแม้แต่พ่อแกเนี่ย วันนั้นฉันยังเอาเท้าคีบมงกุฎได้เลย แกกล้าดียังไงมาสู้กับฉัน
เถียงกันไปเถียงกันมานะคะ สุดท้ายอินทรชิตเอาลูกศรอีกดอกหนึ่ง ยิงไปหาสุครีพ
ปั่ก สุครีพน็อคไปอีกนะคะ แล้วลูกศรนั้นก็เด้งไป ปั่กๆๆๆ
เรียกได้ว่าพวกเหล่าเสนาวานร พวกแบบ 18 มงกุฎทั้งหลาย น็อคเรียบไปหมดเลยนะคะ
ซึ่งเหตุการณ์นี้ทำให้พระลักษมณ์เนี่ย โกรธมาก พระลักษมณ์แบบหนอยแน่แก แกมาน็อคลิงของฉันเยอะขนาดนี้ได้อย่างไร
ดังนั้นนะคะพระลักษมณ์ก็เลยหยิบลูกศรขึ้นมาค่ะ ดอกหนึ่ง
แผลงศรไปกลางสนามรบ
ฟิ้ว ปรากฏว่าแผลงไปเป็นลมนะคะ
ไม่ได้หมายถึงพระลักษมณ์เนี่ย เป็นลมนะ แต่หมายถึงว่าลูกศรกลายเป็นลมพัดพัดไปอ่อนๆ ทั่วสนามรบ
ทำให้เหล่าลิงทั้งหลายฟื้นกลับขึ้นมาหมดเลยค่ะ
แล้วลูกศรนั่นนะคะก็ไปชนกับรถของอินทรชิต ทำให้รถของอินทรชิตเนี่ยแหลกสลาย บึ้ม ออกไปเลย
อินทรชิตตกรถลงมานะคะ เจ็บมาก แต่ว่าก็โกรธไง
อินทรชิตก็เลยไปปีนรถของพระลักษมณ์นะคะ แล้วก็ปีนขึ้นไป ก็พยายามจะไปสู้กับพระลักษมณ์
พระลักษมณ์ก็เห็นอินทรชิตปีนรถขึ้นมาใช่ไหม ก็เลยเอาคันศรของตัวเองเนี่ย ไล่ฟาดอินทรชิต ประมาณว่าแบบ
นี่แน่ะๆๆ ลงไปจากรถฉันนะ
ก็สู้กันไปสู้กันมานะคะ
สุดท้ายก็มีการยิงธนูสู้กันไปต่างๆ นานา
พระลักษมณ์สามารถยิงธนูโดนตัวอินทรชิตได้ 1 ดอกด้วยกันนนะคะ
เน้นว่าพระลักษมณ์ยิงธนูโดนอินทรชิตได้ 1 ดอกนะ แล้วก็ปักไป แล้วอินทรชิตแบบเจ็บปางตายเลย
แต่ว่าความสามารถพิเศษของอินทรชิตก็คือ
สามารถสวดมนต์ต่างๆ หาพระพรหมได้ แล้วก็ลูบตัวไปลูกศรก็กระเด็นออกมา ฟิ้ว
และทั้งสองก็สู้กันไปเรื่อยๆ นะคะ จนกระทั่งพระอาทิตย์ลับขอบฟ้า เหล่าเทเลทับบี้บอกลา
อะมุกซ้ำ พอนะจ๊ะ
ก็ประมาณนั้น อินทรชิตก็เลยอาศัยจังหวะที่ตัวเองเหมือน เพลี่ยงพล้ำจะแพ้จะแพ้เนี่ย บอกพระลักษมณ์ บอกว่า
อะ ฟ้ามืดแล้วพระลักษมณ์ นี่เดี๋ยวเราก็มองไม่เห็นกันหรอก แยกย้ายกันเถอะ เดี๋ยวพรุ่งนี้ค่อยมารบกับใหม่
แล้วก็สะบัดก้นกลับเมืองไปเลยนะคะ
เห็นได้ชัดว่าวันนี้จริงๆ แล้วพระลักษมณ์ชนะ นะทุกคน
อย่าคิดว่าพระลักษมณ์อ่อนนะ พระลักษมณ์เก่งนะ
แต่ว่าพระลักษมณ์เนี่ย เจอคู่ต่อสู้ที่ ฝีมือค่อนข้างสู้กว่าตัวเองหลายรอบค่ะ
ซึ่งถ้าใครอยากรู้ว่าพระลักษมณ์ไม่อ่อนยังไง ก็หาอ่านได้ในหนังสือ
วรรณคดีไทยไดเจสต์นะคะ ทุกคน
ก็สามารถซื้อได้ตางลิงก์ด้านล่างเลยค่ะ
ใช่ค่ะ ขายของ ไม่ได้ขายนานแล้ว
หลังจากเหตุการณ์นั้นนะคะ ทั้งสองฝ่ายก็กลับไปที่เมืองของตัวเองค่ะ
ฝั่งพระลักษมณ์ค่ะ ก็ไปรายงานให้พี่ตัวเองฟังประมาณว่า
พี่รามครับ ผมชนะดีใจกับผมหน่อยนะคะ
ซึ่งพระรามนี่ก็ชื่นชมพระลักษมณ์ต่างๆ นานาค่ะ
ตัดภาพไปที่ฝั่งอินทรชิตกลับบ้านไปฟ้องพ่อ ประมาณว่า
พ่อครับแย่แล้ว มนุษย์มันเก่งกว่าที่ผมคิด ไม่ได้การแล้ว ผมคิดว่าผมต้องไปปลุกศรนาคบาศขึ้นมา
ไปปลุกเสกทำพิธีต่างๆ เป็นเวลา 7 วัน เพื่อที่จะเอาศรนาคบาศ แบบฟูลพาวเวอร์เนี่ยนะ มาสู้กับไอ้พวกมนุษย์พวกนี้
ระหว่าง 7 วันที่ผมไม่อยู่เนี่ย
พ่อช่วยหาใครไปสู้รบกับพวกมนุษย์พวกนี้ก่อนได้ไหม แล้วเดี๋ยวผมกลับมา 7 วัน ขอไปปลุกศรก่อนนะ
ซึ่งทศกัณฐ์เนี่ยนะคะ ก็ดีใจมากว่าแบบ ในที่สุดลูกฉันเอาจริงแล้วเว้ย
ลูกฉันไม่ได้ออกไปด้วยลูกศรกระจอกๆ แล้วนะ นี่ลูกฉันจะไปปลุกศรเทพขึ้นมาใช้แล้ว
ดังนั้นนะคะ ทศกัณฐ์ก็เลย สั่งให้คนไปตามมังกรกัณฐ์มาค่ะ
จำมังกรกัณฐ์กันได้ไหม
มังกรกัณฐ์นี่เป็นลูกชายของพระยาขร
พระยาขร ทูษณ์ ขร ตรีเศียร จำได้ใช่ไหมค่ะ น้องชายของทศกัณฐ์ ที่สำมนักขาวิ่งไปฟ้อง 3 คนแรกเลย
แล้วก็โดนฆ่าตายไปนะคะ
ทศกัณฐ์บอกว่าให้ไปตามมังกรกัณฐ์มาสู้รบกับฝั่งพระรามต่อค่ะ
ในขณะที่ทศกัณฐ์ให้คนไปตามมังกรกัณฐ์นะคะ ฝั่งอินทรชิตก็รีบเดินทางไปที่ภูเขาแห่งหนึ่งค่ะ
ไปถึงนะคะ ก็ไปนั่งอยู่บริเวณต้นไม้ต้นใหญ่ต้นหนึ่งค่ะ เป็นต้นไม้ที่ใหญ่มากๆ เลยนะ แล้วก็มีโพรงไม้ขนาดใหญ่ค่ะ
ไปถึงอินทรชิตก็ไล่ภูติผีปีศาจอะไร ที่สิงอยู่ในโพรงไม้นั้นทิ้งไปนะคะ
แล้วตัวเองก็เข้าไปนั่งบริกรรมคาถาอยู่ข้างในค่ะ
เรียกให้เหล่านาคทั่งหลายเนี่ยนะคะ ทนไม่ได้ค่ะ
ขึ้นมาจากบาดาล มาถึงก็มาคายพิษใส่ลูกศรนาคบาศของตัวเองคายๆ ไปอย่างงั้นเรื่อยๆ นะคะ
อินทรชิตก็สวดมนต์ไปเรื่อยๆ ค่ะ
ตัดภาพกลับมาที่มังกรกัณฐ์นะคะ
เสนาบดีของทศกัณฐ์เดินทางไปหามังกรกัณฐ์ แล้วก็ไปรายงานมังกรกัณฐ์นะคะ ว่า
ตอนนี้กรุงลงกามีศึก มีมนุษย์สองคนบุกมา ทศกัณฐ์ให้มาตามไปช่วยด้วยนะคะ
ซึ่งมังกรกัณฐ์ได้ยินแบบนั้นก็ตัดสินใจรีบยกทัพจากเมืองโรมคัลมาที่กรุงลงกาทันทีค่ะ
มาถึงก็ถามทศกัณฐ์ว่าเกิดอะไรขึ้น อะไรต่างๆ นะคะ
ซึ่งทศกัณฐ์ก็เล่าให้มังกรกัณฐ์ฟังค่ะว่า
ตอนนี้เรามีศึกกับพระรามพระลักษมณ์จำได้ไหม คนที่ฆ่าพ่อหลานไง ประมาณนั้นนะคะ
ทำให้มังกรกัณฐ์ขึ้นมากๆ เลย แล้วในที่สุดวันรุ่งขึ้น มังกรกัณฐ์ก็เลยตัดสินใจ
ยกทัพออกไปเตรียมรบกับฝั่งพระรามค่ะ
ตัดภาพมาที่ฝั่งพระรามนะคะ
พระรามนอนไม่หลับทั้งคืนค่ะ มีความรู้สึกว่าแบบ
อยากเอาชนะ ยักษ์ให้เร็วที่สุด เพื่อช่วยนางสีดากลับมานะคะ
ดังนั้นพอรุ่งเช้านะคะ ได้ยินเสียงฝั่งยักษ์เนี่ย เคลื่อนทัพออกมา พระรามก็หันไปถามพิเภกทันที
ซึ่งไม่เข้าใจเหมือนกันว่าทำไมพระรามไม่ยกทัพออกไปก่อนมั่ง ปล่อยยักษ์ยกทัพออกมาก่อนตลอดเลยอะนะ
พระรามก็ถามพิเภกว่า
วันนี้ใครยกทัพออกมา เราควรจะส่งใครออกไปดี
พิเภกนะคะ ดูดวง ดูชะตาอะไรต่างๆ แล้วก็บอกว่า
วันนี้คนที่ยกทัพออกมาคือมังกรกัณฐ์ ลูกของพระยาขร
ซึ่งเก่งมาก ไม่มีใครสามารถสู้กับมังกรกัณฐ์ได้ นอกจากพระองค์เองนั่นแหละ
ดังนั้นพระรามนะคะ ก็เลยตัดสินใจยกทัพออกไปด้วยตัวเองค่ะ
ไปถึงก็เจอมังกรกัณฐ์นะคะ ก็มีการด่ากันตามธรรมเนียมต่างๆ มากมาย เช่น
มังกรกัณฐ์ก็บอกว่า ไอ้มนุษย์ตัวกระจ้อยร่อย กล้าดียังไงมาสู้กับฉัน เดี๋ยวฉันจะฆ่าทิ้งเลย นะคะ
ซึ่งพระรามก็มีการด่ากลับประมาณว่า
ว้าย มังกรกัณฐ์ จำไม่ได้เหรอว่าใครฆ่าพ่อเจ้าอะ
ข้าเองฮัลโหล
เจ้าอยากตายใช่ไหม เดี๋ยวจัดให้นะคะ
ว่าแล้วสองฝั่งก็มีการต่อสู้กันต่างๆ นานาค่ะ
ตั้งแต่ยิงลูกศรใส่กัน
เหมือนปกตินั่นแหละ ไม่ต้องเล่าเวิ่นเว้อหรอก
ยิงเป็นไฟ อันนี้ก็ยิงเป็นน้ำดับ ยิงเป็นอาวุธ อันนี้ก็ยิงไปฆ่าล้างอาวุธทิ้ง
ประมาณนั้นนะคะ
รวมไปถึงมังกรกัณฐ์เนี่ย ก็มีการเขวี้ยงจงเขวี้ยงจักรออกมาด้วย
พระรามก็ยิงลูกศรไปทำลายจักรของมังกรกัณฐ์ได้เช่นกันค่ะ
มีจุดแตกต่างอยู่นิดนึง คือมังกรกัณฐ์เนี่ยเก่งมาก เพราะว่าสามารถยิงลูกศรอันหนึ่งเนี่ยมา
แล้วก็ยิงมาถึงตัวพระรามได้เลยนะคะ
แล้วก็ตัดเกราะของพระรามเนี่ยขาดออกจากตัวได้
ซึ่งพระรามก็ชื่นชมว่า เฮ้ย สองพ่อลูกนี้เก่ง
คราวที่แล้วพระยาขรคนพ่อเนี่ย ก็สามารถทำให้คันธนูของพระรามหักได้
จำได้ใช่ไหมที่คราวที่แล้วพระรามคันศรหักแล้วต้องแบบ ไปเรียก้อนเมฆมาจาก cloud อะ ประมาณว่าที่ฝากไว้อะ
ช่วยเอาคันศรคืนมาหน่อย ประมาณนั้นนะคะ
อันนั้นคือพ่อของมังกรกัณฐ์ค่ะ
ส่วนมังกรกัณฐ์ตัดเกราะได้ พระรามก็ชื่นชมนะคะ เสร็จแล้วก็จัดการเอาลูกธนูมายิงมังกรกัณฐ์รัวๆ ไปค่ะ
ซึ่งทำให้มังกรกัณฐ์เนี่ย รถหัก คนนั้นตาย คนนี้ตาย
สุดท้ายนะคะมังกรกัณฐ์เหลือตัวคนเดียวกลางสนามรบค่ะ ก็รู้สึกว่าแบบ
กลัวตัวสั่น รู้สึกว่าฉันสู้ไม่ได้ทำยังไงดี
ดังนั้นมังกรกัณฐ์นะคะ ก็เลยเหาะหนีขึ้นไปบนกลีบเมฆค่ะ
แล้วก็บันดาลให้ฝนเนี่ยตกลงมา เป็นถ่านเป็นเพลิงเป็นไฟเต็มไปหมดเลย
ซึ่งทำให้พระรามเนี่ยงงมาก
คือสู้ๆ กันอยู่ดีๆ คู่ต่อสู้หาย นึกออกปะ
ดังนั้นเมื่อพระรามงงคิดว่าพระรามจะทำอะไรคะ
เดาไม่ยากเลย พระรามก็ต้องหันไปถามพิเภกค่ะ ประมาณว่า
ฮัลโหลพิเภก คู่ต่อสู้หายเกิดอะไรขึ้น แล้วทำไมอยู่ดีๆ ฝนก็ตกลงมาเป็นไฟ เกิดอะไรขึ้น
นะคะ
ซึ่งพิเภกก็บอกพระรามค่ะ บอกว่า
อ๋อ มังกรกัณฐ์น่ะ สู้ไม่ได้ตอนนี้ก็เลยเหาะขึ้นไปอยู่บนฟ้า แล้วก็สวดมนต์ภาวนาอะไรต่างๆ
ทิ้งลูกไฟลงมาค่ะ
พระรามก็เลยเงยหน้าขึ้นไปบนฟ้านะคะ
ปรากฏว่าบนฟ้าเนี่ยมังกรกัณฐ์แยกร่างค่ะ ใช้คาถาแยกเงาพันร่างประมาณนั้นนะ
แยกตัวเองออกเป็นมังกรกัณฐ์เต็มฟ้าหมดเลยนะคะ
ซึ่งพระรามก็งงอีก ประมาณว่า เอาล่ะ ฉันจะเอาลูกศรยิงมันให้ร่วงเลย
แต่มันคือคนไหนอะ คือไม่รู้จะยิงคนไหนดีทำนองนี้
ซึ่งแน่นอนว่าพระรามก็จะต้อง
หันไปถามพิเภกค่ะ
ประมาณว่า ฮัลโหลพิเภกคือมังกรกัณฐ์เต็มฟ้าเลย ยิงคนไหนดี นะคะ
ซึ่งพิเภกนะคะ ก็บอกพระรามประมาณว่า
จะไปยากอะไร ลูกศรท่านนี่มันลูกศรธรรมดาที่ไหน นี่แบบขีปนาวุธชัดๆ นะคะ สามารถสั่งได้ล็อกเป้าได้
ท่านก็แค่กระซิบบอกลูกศรว่า
เอาล่ะ ไปยิงมังกรกัณฐ์ตัวจริงนะ เดี๋ยวลูกศรมันไปหาเองแหละ ว่าตัวไหนตัวจริง
ดังนั้นนะคะ พระรามก็เลยยกศรขึ้นมาแล้วก็ยิงขึ้นฟ้า ปิ้ว ไปค่ะ
และศรพรหมมาสตร์ของพระราม ก็พุ่งเข้าไปหามังกรกัณฐ์ตัวจริงนะคะ
โดนตัวมังกรกัณฐ์ตกลงมาตายในที่สุดค่ะ
ทำให้เหล่าสายลับของทศกัณฐ์เนี่ยต้องรีบกลับไปแจ้งให้ ทศกัณฐ์รู้นะคะ แล้วทำให้ทศกัณฐ์เนี่ยตกใจมาก
ประมาณว่า โอ้วไม่นะ มังกรกัณฐ์หลานรัก เจ้าไม่น่าอายุสั้นเลย แล้วทีนี้จะหาใครไปขัดทัพแทนล่ะ
อินทรชิตก็ยังไม่กลับมานะคะ
ส่วนฝั่งพระรามนี่ก็เฮกันไปตามเรื่องตามราวค่ะ
ซึ่งทำให้วิวคิดว่าวันนี้คลิปของเรายาวพอสมควรแล้ว
ควรตัดจบแต่เพียงเท่านี้นะคะ
ใครชื่นชอบคลิปนี้อย่าลืม
กด like เป็นกำลังใจให้วิว แล้วก็กด share เพื่อชวนเพื่อนๆ มาดูด้วยกันนะคะ
แล้วพบกันใหม่โอกาสหน้าค่ะ บ๊าย บาย
สวัสดีค่ะ
เอาจริงลูกศรของพระรามนี่ โกงอย่างแรงเลยนะ
คือแบบยิงมั่วยังโดนอะ คิดดูสิ
มีแบบเป้าเต็มไปหมด ก็แบบยิงมั่วไปแล้วมันก็โดนเป้า
งั้นแปลว่าวันหลังแบบคิดจะยิงยังไงก็หันหลังก็ได้ไหม
หรือยังไงก็ได้ยิงๆ ไปเดี๋ยวลูกศรมันก็วิ่งเข้าไปตรงเป้าเองอะ
คือแบบโกงอะ โกงไปขนาดไหนนะทุกคน ช่างมันเถอะค่ะ
วันนี้ลาไปก่อนเนาะ บ๊าย บาย สวัสสดีค่ะ